سنی‌آنلاین| چهبار ءِ فرماندار ءَ هال داتگ که ماں «پیر سهراب» ءَ چار گونڈل په کرۆد ءِ لمبگ ءِ سبب ءَ بێران بوتگ اَنت.
🔺رحمدل بامری ماں گپ ءُ تران گۆں ایلنا ءِ هالرسانی ءَ درشانی کرت: کرۆد ءِ لمبگ سبب بوتگ که چار گونڈل ماں «بنو اسحاق بازار» هلک ءَ به پیرسهراب ءِ ڈیه ءَ بێران بےاَنت ۆ ماں اے وئیل ءَ سے گونڈل ٹپی بوتگ اَنت که نادراهجاه ءَ رسێنگ بوتگ اَنت ۆ علاج بیان اَنت.
🔺آی گوشت: هلک ءِ مردمان اۆدے هاکان ءَ په گسے بندگ ءَ برتگ که کُرمے جۆڑ بوتگ ۆ چنکس رۆچ بوتگ که زهگاں اۆد ءَ گوازی کرتگ که آسر ءَ کرۆد لمبتگ ۆ زهگکاں هاکانی چێر ءَ ڈم گپتگ اَنت.
🔺عبدالصمد پناد، پیرسهراب ءِ بخشدار ءَ گوشتگ: اے ڈیه ئے زهگانی گوازیجاه گێشتر کشاورزی زمینانی سرا ۆ هوتک ۆ هلکانی کنکّ ءَ انت. هِدے زهگاں گێشتر گۆں گِل ءَ گوازی ءَ کن اَنت.
🔺 اے گونڈلانی عمر کمتر شه 13 سال ءَ بوتگ.